मैथिली सन प्रीत नेहगर , नइ छै प्रिया केँ प्रीत रे ।
 मातृभाषा केँ जँ बिसरि केँ , चाहबै उन्नति करी . . . . ।
 पाँचों आंगुर नहि एक समान ,
मुदा , खाय बेर सब एक ठाम ।
 सबहक छै अप्पन अप्पन काज ,
भने रोग बरु एक्कहि व्यथाक ।
 मात्र बैदेहि टा छथि बुझि सकैत ,
किंतु एखन की समय एलैक ,
बेकति केँ बुधि की हेरा गैलैक ।
 बुझैत गप्प नहि छै कनी कनेक ,
ढेर जोगीया मठ होयत उजाड़ ,
कहबी छै मीता ई बड्ड पुरान ।
 समाज पूर्ण बरु तखनहि कहैत ,
नहि छै अछोप नहि छै विशेष ,
मुदा काज सभक नहि छै एक ।
 सभक जरूरति समय-समय पर ,
विभिन्नताक बुझु परिचय समाज ।
 प्राण देमय हेतु तत्पर बस इशाराक देर होइत ।
 सैह स्त्री सानिध्याकांछी पुरुख पति बनैत देरी ,
पत्नीक लेल पाथरिक कियैक भय जाइत छथि ।
 अलभ्य दुर्लभ स्वप्निल स्त्री लेल उत्सुक अबोध ,
पत्नीक प्रताड़ना मे करैत छथि पुरुषत्वक बोध ।
 की जे सुलभ सहज प्राप्य से प्रिय नहि होइछ !
 की अगम्यक आग्रही केँ प्राप्य रत्न बेमोल अछि !
 की यैह मनोभाव कलियुग केँ कलियुग बनबैछ ?
 जेना भोरहरुका अकास रवि, निखरल गै, जहि कठुआयल ।
 बिहुसैत मुखछवि काँच बयस धनि , लागल गै, मदनक सायक ।
 जे मनुक्ख नहि मात्र जन्म सय ,
अन्नदाता केँ जे समाज नहि ,
शोणित केँ जे बुझत मोल गहि ,
दयाद्र प्रेम नहि भूखल सम्मानक ,
अपन नेह सय नोर मनुक्खक ,
मूल उचित मुदा नव कोपलक ,
नव सृजन केँ नव पल्लवक ,
नव शब्द नव भाव काव्य महि ,
भाषाक निरंतर बहैत प्रवाह केँ ,
षटरस केँ प्रभाव नहि रहतै ।
 सब तारा जे सुरुज भ' जेतै ।
 सब मनुक्ख जँ आदर्शे रहतै ।
 नीच केँ नहि रहने की बहतै ।
 जीवन लेल असंतुलन जरूरी छै ।
 तँ कोना रहबै बाझल ,
जिनगी केँ आरि पर ,
कोना रहबै साटल ।
 बहुत कठिन छै बाँचल ,
झूठ-सच केँ छै लांछन ,
बीच मे सम्हरि कय ,
प्राण कोना बाँचत ।
 गप जे छी कहि रहल ,
अनठौने बरु नहि रहब ,
अमृत केँ चाह मे ,
गरल केँ पिबय पड़त ।
 ककर ई समय रहल ,
प्रतीक्षा ककर कयल ,
चौकस जँ रहबै नहि ,
फेर अहाँ की रहल ।
 बुद्धि जँ सजग रहल ,
फेर कहु की बचत ,
सब केँ अजवारि लेब ,
जँ प्रेम सँ भरल रहब ।
 कविता मे वनिता केँ ढुढ़ैत ,
कविपत्नी केँ कवि बुझबैत ,
अहींक देखि हम छी लिखैत ।
 सबसँ बुरबक हमहीं अछैत ,
मन सँ हमर छी अहाँ खेलैत ,
कतय अहाँ छी लाइन मारैत ,
बियाहल छी ! नहि छी लजैत ।
 बाबू हमर ई की क' देलथि ,
कवि सँ नाता जोरि देलथि ,
वाम बिधाता कोना भेलथि ,
एहन कुलच्छन पिया भेलथि ।
 पत्नी छन छन शंका करैत ,
कविक छाती पर मूँग दलैत ,
'अश्विनी' कहल साकांछ रहैत ,
पत्नी नहि ई कविता पढ़ि लैथ ।
 चञ्चल चितवन चितचोर चपल ,
चपला चतुरा चितवासि सखे ।
 मङ्गल मृदुल मुकुल मारक मन ,
मञ्जुल मुकुलित मन मानसरस ,
मनजा मनसा मनगामिनि हे ।
 प्राञ्जल प्रमुदित पल प्राप्त पलित ,
जीवन जगत जगत ज्योतिर्मय ,
जपध्यान जपा जपहारिणि हे ।
 हे हरि ! हियगति हतप्राणक हल ,
'अश्विनि' कहल अब आशकिरण ,
अतुला वनिता अभिलाषि प्रिये ।
 चञ्चल चितवन चितचोर चपल ,
बेवफा कहि तँ देलियै बड़ आक्रोश सँ सोचलियै कनिको ,
वफा निभावय लेल अहीं बरु कहु किछु केलियै कनिको ,
जिनगी भरि उम्मीद ओकरे सँ रखलियै मुदा की अहाँ ,
अपनो दिस सँ एकाध कदम आगा बढ़ेलियै कनिको ।
 माय बाबू समाज सँ हँसि वो नुका कतेक कनने होयत ,
अहाँक शब्द केँ नहि सम्हारबाक दर्द कोना सहने होयत ,
अहि प्यार केँ सवाल केँ जबाब भला की पुछने होयत ,
बेवफा बुझि ठुकराबै छी जे कतेक देवता पुजने होयत ।
 अपना प्यार पर इलजाम लगौने भला कहियौ की होयत ,
समाजक संरचना मे फँसल अहुँ छी ओहो रहले न होयत ,
जे कहानी अपन परिणति केँ नहि पावि सकल मुर्त रूप ,
ओहि प्यार केँ जोगेने रहब दिल मे तँ कहु की होयत । 